Ժողդեպուտատներից ոմանք Մոսկվայից վերադառնալով, դառնությամբ խոստովանում են, որ իրենց քաղաքական գործիչ չեն, գլուխները իզուր դրին այդ ծանր բեռի տակ, ոմանք էլ հուսահատ հայտարարում են, որ պայքարել հանուն արդարության ու ճշմարտության, նույնն է թե` գլխով պատի խփել: Մնում է, որ այդ ազնիվ խոստովանությանն ավելացնել, որ իրենք փաստորեն զբաղեցնում են ուրիշի տեղը, գուցե մեկ այլը գլուխը պատին խփելու փոխարեն ավելի արժանավայել գործ գտնի դեպուտատի համար: